شەفەق نیوز/ وەریەوبەرایەتی پولیس هەولێر پایتەخت هەرێم کوردستان، ئمڕوو سێشەممە، دەسگیرکردن گەنجیگ راگەیان، شەفەق ئمڕوو، لەناوڕاس شارەگە، برادەر خوەی کوشتیە.
هۆکەر عەزیز قسەکەر پولیس هەولێر لە کۆنکرەیگ رووژنامەوانی پەیامنێر ئاژانس شەفەق نیوز ئامادەی بوی وت: رویداوەگە شەفەق ئمڕوو بویە، ک گەجیگ برادەر خوەی لە ناوچەی نەورۆز ناوڕاس شار هەولێر کوشت.
عەزیز وتیش: پولیس دویای هەفت ساعەت لە جیوەجیکردن تاوانەگە توەنست بکوشەگە دەسگیر بکەێد، و چەکیگ کلاشینکۆف لەلای گیریا، وتیش: ئەوەسا دریەێدە کەس دادگا، ئەرا جیوەجیکردن ریکارەیل یاسایی وەرانەوری.
وەرجەیە، سەرچەوەیگ ئەمنی لە پارێزگای هەولێر ئەرا ئاژانس شەفەق نیوز دیاری کرد ک هوکار رویداوەگە لەبان گرفتیگ کۆمەڵایەتی لەناوبەین هەردوگ لایەنەگە بویە.
